CELEX: 62017TN0732
Language: et
Date: 2017-10-27 00:00:00
Title: Kohtuasi T-732/17: 27. oktoobril 2017 esitatud hagi – Dreute versus parlament

15.1.2018   
            
            
               ET
            
            
               Euroopa Liidu Teataja
            
            
               C 13/25
            
         27. oktoobril 2017 esitatud hagi – Dreute versus parlament
   (Kohtuasi T-732/17)
   (2018/C 013/39)
   Kohtumenetluse keel: prantsuse
   
      Pooled
   
   
      Hageja: Olivier Dreute (Brüssel, Belgia) (esindajad: advokaadid L. Levi ja A. Blot)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         sellest tulenevalt
   
               —
            
            
               tühistada Euroopa Parlamendi peasekretäri 30. jaanuari 2017. aasta otsus viia hageja Euroopa Parlamendi presidendi kabinetist üle Euroopa Parlamendi uuringuteenuste peadirektoraadi raamatukogu direktoraati alates 17. jaanuarist 2017;
            
         
               —
            
            
               tühistada ametisse nimetava asutuse 20. juuli 2017. aasta otsus, millega jäeti hageja 28. aprilli 2017. aasta kaebus rahuldamata;
            
         
               —
            
            
               tühistada vajalikus ulatuses peasekretäri 12. juuli 2017. aasta otsus lähetada hageja 24. maist kuni 31. detsembrini 2017 teenistuse huvides komisjoni, kuna see otsus on 30. jaanuari ja 20. juuli 2017. aasta otsuste tagajärg;
            
         
               —
            
            
               mõista tekitatud mittevaralise kahju hüvitamiseks välja 20 000 eurot;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et vaidlustatud otsuse teinud isikul puudus pädevus, kuna hageja arvates oli tema uuele ametikohale üleviimise üle otsustamise pädevus ametisoleval Euroopa Parlamendi presidendil, mitte parlamendi peasekretäril.
            
         
               2.
            
            
               Teise võimalusena esitatud teine väide, et on rikutud õigust olla ära kuulatud ja 24. septembri 2015. aasta otsust PERS-DGD(2015)44042, mis puudutab teisele ametikohale üleviimist peadirektoraadi sees või peadirektoraatide vahel.
            
         
               3.
            
            
               Teise võimalusena esitatud kolmas väide, et on rikutud õiguskindluse põhimõtet.
            
         
               4.
            
            
               Teise võimalusena esitatud neljas väide, et on kuritarvitatud võimu.
            
         
               5.
            
            
               Teise võimalusena esitatud viies väide, et on rikutud hea halduse põhimõtet ja hoolitsemiskohustust.